0147.xml
دنیا بھر میں 6 لاکھ افراد کی ماحول کے تحفظ کے لیے مظاہروں میں شرکت
نیویارک ۔ 22 ستمبر (اے پی پی) دنیا بھر میں 6 لاکھ سے زیادہ افراد نے ماحول کے تحفظ کے لیے مظاہروں میں شرکت کی۔زرائع ابلاغ کے مطابق (آج )منگل سے شروع ہونے والی تحفظ ماحول کے موضوع پر نیویارک میں اقوام متحدہ کی سربراہ کانفرنس سے قبل منتظمین کے اندازوں کے مطابق دنیا بھر میں 6 لاکھ سے زیادہ افراد نے ماحول کے بہتر تحفظ کے حق میں مظاہرے کیے۔ صرف نیویارک میں ہی 3 لاکھ سے زیادہ مظاہرین سڑکوں پر نکلے۔ ادھر جرمن دارالحکومت برلن میں بھی 15ہزار افراد نے ماحول کے لیے زیادہ سخت اہداف اور توانائی کے قابل تجدید ذرائع اپنانے کا مطالبہ کیا۔ ان مظاہروں کا آغاز آسٹریلیا کے شہر ملبورن سے ہوا، جہاں تحفظ ماحول کے علمبردار 30 ہزار سرگرم کارکنوں نے اپنے سربراہِ حکومت ٹونی ایبٹ کے خلاف مظاہرہ کیا۔واضح رہے کہ (آج) منگل سے شروع ہونے والی تحفظ ماحول سربراہ کانفرنس ماحول کے موضوع پر عالمی معاہدے کے مذاکرات کا حصہ نہیں ہے تاہم اس موقع پر اس موضوع کو نئی تحریک ملنے کی توقع کی جا رہی ہے۔
APP
22.09.14
0147p.xml
ماحولیاتی تبدیلی پر فوری اقدامات کیلئے دنیا بھر میں مظاہرے  کاربن کے اخراج پر پابندیاں لگانے کا مطالبہ ،عالمی ماحولیاتیکانفرنس آج ہو گی
نیویارک/ لندن(نیوز ایجنسیاں) ماحولیاتی تبدیلی پر فوری اقدامات پر زور دینے کیلئے دنیا کے 161 ملکو ں میں دو ہزار سے زائد احتجاجی مظاہرے ،ریلیاں اور جلوس نکالے گئے ۔ عوامی ماحولیاتی مارچ نامی مہم کے تحت ہونے والے ان مظاہروں میں لاکھوں افراد شریک ہوئے اور انہوں نے کاربن کے اخراج پر پابندیاں لگانے کا مطالبہ دوہرایا ۔یہ مہم ایسے موقع پر شروع کی گئی ہے جب آج نیویارک میں اقوام متحدہ کی عالمی ماحولیاتیکانفرنس منعقد ہو رہی ہے ، کانفرنس میں امریکی صدر اوباما بھی شریک ہوں گے ۔امریکی شہر نیو یارک میں ہونے والے مظاہرے میں اقوام متحدہ کے کے سیکرٹری جنرل بان ک مون نے بھی شرکت کی۔
daily_dunya
23.09.14